नि:शक्तजनों के शिविर में कैलिपर के लिए 98 लोगों ने कराया पंजीकरण
शरीर में दोनों पैर कृत्रिम है तो क्या हुआ पर आप लोगों की तरह ही चल सकता हूं और जब चलकर दिखाया तो लोग देखते रह गए। ये कहना था रायपुर के भवानी नगर निवासी जुगेश्वर का जो अपना नए कृत्रिम अंग के लिए सेक्टर 6 में लगे शिविर में पहुंचे थे। उन्हीं की तरह ऐसे कई युवा जिनके पैर नहीं है, जिनको फिजिकली प्राब्लम है यहां अपना इलाज कराने के लिए पहुंचे है। शिर्डी साई बाबा संस्थान सेक्टर 6 भिलाई एवं भगवान महावीर विकलांग सहायता समिति मुंबई के संयुक्त तत्वावधान में नि:शुल्क नि:शक्तजन सहायता शिविर लगाया जा रहा है। 8 मार्च तक सुबह 9.30 से 4 बजे के बीच लगने वाले इस शिविर में राज्य भर के विभिन्न जिलों से आए नि:शक्तजन सेवा प्राप्त कर रहे हैं। पहले दिन के शिविर में करीब 98 लोगों ने अपना पंजीयन कराया। मुंगेली, राजनांदगांव, डोगरगढ़ से लोग यहां सेवाएं प्राप्त करने पहुंचे थे। इस शिविर में कृत्रिम पैर, बैसाखी, कैलीपर, आर्थोशूज का वितरण किया जाएगा। शिविर में पहुंचे लोगों में सेरेब्रल पॉलिसी से ग्रसित 3 साल की छोटी बच्ची से लेकर बुजुर्ग तक पहुंचे।
सेक्टर-6 में शनिवार को लगा नि:शक्तजनों के लिए शिविर।
कृत्रिम अंग लगाने वाले भी नि:शक्त
इस शिविर में कृत्रिम अंग लगाने वाले कार्यकर्ता से जांच करने वाले अधिकारी भी नि:शक्त थे। जो बाकायदा बिना किसी परेशानी की जांच करके लोगों को कृत्रिम अंग लगा रहे थे। इसके साथ ही राज्य से आने वाले विभिन्न जिलों के शिविरार्थियों के लिए शिविर में रहने एवं खाने की व्यवस्था भी रखी गई थी। तीन दिनों तक लगने वाले इस शिविर में आगे भी नि:शक्त जनों को सेवाएं दी जाएंगी। इसके लिए वह सेक्टर 6 स्थित शिविर में नि:शुल्क सेवा प्राप्त कर सकेंगे। इसके संबंध में इस शिविर में भी जानकारी दी जा रही है।
hin_Deva hin_Deva hin_Deva hin_Deva hin_Deva